# Jetsun Pema

Jetsun Pema (dzongka: རྗེ་བཙུན་པདྨ་) (Thimphu, 4 de juny de 1990) és la reina de Bhutan en tant que esposa del rei Jigme Khesar Namgyel Wangchuck. Actualment és la reina consort més jove del món. Ella i el rei tenen tres fills: Jigme Namgyel (2016), l'hereu del tron bhutanès, Jigme Ugyen (2020) i Sonam Yangden (2023).

## Biografia

El pare de Jetsun Pema, Dhondup Gyaltshen, és net de Thinley Topgay i Ugyen Tshering, dos governadors del districte de Trashigang. La seva mare, Sonam Choki, prové de la família de Bumthang Pangtey, una de les famílies nobles més antigues de Bhutan. Jetsun Pema és la segona de cinc fills.
Jetsun Pema va estudiar al convent de Sant Josep de Kalimpong, a Bengala Occidental, entre 1999 i 2000. Va cursar els seus estudis secundaris a la Lungtenzampa Middle Secondary School de Thimphu del 2001 al 2005, i es va traslladar a The Lawrence School de Himachal Pradesh l'abril de 2006 fins al 31 de març de 2008. Després va començar la seva educació terciària a la Regent's University de Londres, on es va graduar amb una llicenciatura en relacions internacionals, amb psicologia i història de l'art com a matèries complementàries.
El 20 de maig de 2011, durant l'obertura de la setena sessió del Parlament, Jigme Khesar Namgyal Wangchuck va anunciar el seu matrimoni. La parella es va casar el 13 d'octubre de 2011 al monestir budista de Punakha Dzong. La cerimònia es va celebrar a Punakha, seguida d'una celebració pública a Thimphu i Paro. El casament es va celebrar a l'estil tradicional. Tot i que Bhutan permet la poligàmia, el rei va declarar que mai no es casaria amb una altra dona.
Jetsun Pema va donar a llum el seu primer fill el 5 de febrer de 2016 al Palau Lingkana. El rei va estar present per al naixement del príncep, conegut amb el títol de Gyalsey. El nom del nadó, Jigme Namgyel Wangchuck, es va anunciar el 16 d'abril de 2016. El 19 de març de 2020, els comptes oficials d'Instagram del rei i la reina van informar que havia donat a llum el seu segon fill al palau Lingkana de Thimphu. El 30 de juny de 2020 la família reial va anunciar que el segon Gyalsey havia estat anomenat Jigme Ugyen Wangchuck. El 9 de setembre de 2023 el rei va anunciar que la reina havia donat a llum el seu tercer fill i única filla al palau Lingkana. El nom del nadó, Sonam Yangden Wangchuck, es va anunciar el 9 de desembre de 2023.
Jetsun Pema és una defensora de les qüestions mediambientals i patrona de la Royal Society for Protection of Nature (RSPN). També és l'ambaixadora del Programa de les Nacions Unides per al Medi Ambient. Des del 2016 és presidenta de la Creu Roja a Bhutan. A més del dzongkha, la llengua nacional de Bhutan, parla amb fluïdesa anglès i hindi.

## Referències

* ↑ «Future Bhutan queen studied at Lawrence School in Himachal Pradesh» (en anglès). [Consulta: 1r abril 2024].
* ↑ Bhutan Times, Lhakpa Tshering, 4 June 2017, 'Nation celebrates Gyaltsuen's birthday'
* 1 2 «Know the royal bride». Businessbhutan. Arxivat de l'original el 17 September 2011. [Consulta: 27 maig 2011].
* ↑ «Bhutan king to wed Sanawar girl - Times Of India», 23-12-2011. Arxivat de l'original el 2011-12-23. [Consulta: 1r abril 2024].
* ↑ «Bhutan king to wed Sanawar girl». The Times of India, 22-05-2011. Arxivat de l'original el 23 December 2011. [Consulta: 27 maig 2011].
* ↑ «Facebook». King's official Facebook page, 20-05-2011. [Consulta: 13 novembre 2014].
* ↑ «Royal Wedding in October». Bhutan Observer. Arxivat de l'original el 25 May 2011. [Consulta: 26 maig 2011].
* ↑ «Bhutan News». Arxivat de l'original el 4 March 2016. [Consulta: 8 novembre 2014].
* ↑ «Our happiness knows no bounds, as we announce the Royal Birth of His Royal Highness The Gyalsey on 5th February 2016». Facebook, 05-02-2016. [Consulta: 10 febrer 2016].
* ↑ «HRH The Gyalsey to be named on Zhabdrung Kuchoe». [Consulta: 9 març 2016].
* ↑ «Her Majesty Queen Jetsun Pema on Instagram: "❀ Announcement ❀ We are honoured to announce the birth of the second Royal Child of Their Majesties The King and Queen, a Prince, on the…"» (en anglès). Instagram, 19-03-2020. Arxivat de l'original el 2023-01-07. [Consulta: 19 març 2020].
* ↑ «His Majesty King Jigme Khesar on Instagram: "❀ Announcement ❀ We are honoured to announce the birth of the second Royal Child of Their Majesties The King and Queen, a Prince, on the…"» (en anglès). Instagram, 19-03-2020. Arxivat de l'original el 2023-01-07. [Consulta: 1r juliol 2020].
* ↑ «Her Majesty Queen Jetsun Pema's Instagram profile post: "On the auspicious occasion of the Birth Anniversary of Guru Rinpoche (Trelda Tsechu), His Royal Highness the Second Gyalsey to His Majesty…"» (en anglès). Instagram. Arxivat de l'original el 2023-01-07. [Consulta: 1r juliol 2020].
* ↑ Foussianes, Chloe. «Bhutan's King and Queen Reveal the New Royal Baby's Name» (en anglès americà). Town & Country, 01-07-2020. [Consulta: 1r juliol 2020].
* ↑ «His Majesty King Jigme Khesar on Instagram: "Announcement 9th September 2023: We are honoured to share the wonderful news that a healthy baby girl has been born to Their Majesties…"» (en anglès). Instagram. [Consulta: 9 setembre 2023].
* ↑ «His Majesty King Jigme Khesar on Instagram: "December 2023: Her Royal Highness the Gyalsem has been named Sonam Yangden Wangchuck."» (en anglès). Instagram. [Consulta: 9 desembre 2023].
* ↑ «Meet the world's youngest queen, 27-year-old Jetsun Pema of Bhutan». Business Insider Australia. Arxivat de l'original el 2021-12-15. [Consulta: 1r abril 2024].
* ↑ «Spike in Bhutan's happiness index». The Hindu. [Consulta: 27 maig 2011].